b'\n_START_ARTICLE_\nBigas\n_START_PARAGRAPH_\nAng bigas ay isang karaniwang kataga para sa kiniskis na palay na tinanggal ang ipa, darak, at germ nito.  Pinapakinis ito pagkatapos makiskis, na nagbibigay sa produkto ng maliwanag, maputi, at makintab na anyo.  Yayamang mayroong mga diyetetikang fiber ang darak nito, mayroong mga bitamina at mineral ang germ nito, at tinanggal ang panlabas na aleurone layer nito, isang walang laman na gawgaw lamang ang bigas.\n_START_SECTION_\nPagluluto ng bigas\n_START_PARAGRAPH_\nSinasaing ang mga butil ng bigas kasama ang katumbas na tubig upang maging sinaing o kanin kapag in-in na.  Kung labis ang sabaw nito nagiging lugaw na.  Kapag napasobra ang pagluluto nito nagiging tutong ang ilalim na bahagi.  Malimit na niluluto ang mga natirang kanin upang gawing sinangag.  Kadalasang niluluto ang kanin sa palayok o kaldero ngunit marami na rin ang gumagamit ng mga rice cooker, isang elektronikong kagamitan._NEWLINE_Hindi lamang kanin ang maaaring luto sa bigas, ang malagkit na bigas kasama ang ibang mga sangkap ay maaaring gawing mga kakanin katulad ng suman, bibingka, puto at biko.  Ilan pa sa mga lutuing ginagawa sa bigas ang arroz negro, arosbalensiyana,  lugaw, arr\xc3\xb2s negre.'